
ZÁMER VÝZVY
	1. Identifikácia výzvy

	Názov výzvy
	Podpora zariadení na výrobu elektriny zo slnečnej energie v transformujúcich sa regiónoch

	Priorita
	8P1 Fond na spravodlivú transformáciu

	Špecifický cieľ 
	JSO8.1 Umožnenie regiónom a ľudom riešiť dôsledky v sociálnej, hospodárskej a environmentálnej oblasti, ako aj v oblasti zamestnanosti spôsobené transformáciou smerom k energetickým a klimatickým cieľom Únie na rok 2030 a k dosiahnutiu cieľa klimaticky neutrálneho hospodárstva Únie do roku 2050 na základe Parížskej dohody (FST)

	Opatrenie
	8.2.1 Podpora čistej energie

	Výška finančných prostriedkov určených na vyčerpanie vo výzve (zdroj EÚ)
	13 753 330,00 eur 

	Schéma štátnej pomoci
	Schéma štátnej pomoci na podporu výroby elektriny a tepla z obnoviteľných zdrojov energie, vrátane uskladňovania z prostriedkov Fondu na spravodlivú transformáciu, v platnom znení[footnoteRef:2] (ďalej len „schéma pomoci“). [2:  Zverejnená na https://www.antimon.gov.sk/sa115397. ] 




	2. Stručný cieľ výzvy

	Cieľom výzvy je zvýšenie podielu elektriny vyrobenej z obnoviteľných zdrojov energie (OZE) na hrubej konečnej energetickej spotrebe Slovenskej republiky v rámci území definovaných v Pláne spravodlivej transformácie územia, ako aj podpora zvyšovania energetickej sebestačnosti a odolnosti podnikov prostredníctvom vlastnej výroby a využívania energie z OZE.
Cieľ výzvy bude dosahovaný prostredníctvom výstavby nových zariadení na výrobu OZE (využívajúcich slnečnú energiu), vrátane uskladňovania OZE a ich využívania v energetických systémoch s dôrazom na efektívne, technicky vyspelé a ekonomicky odôvodnené fotovoltické riešenia, ktoré zabezpečia maximálne využitie verejných prostriedkov, dlhodobú výrobu elektrickej energie a udržateľnosť investície. 
Podporené budú investície do zariadení na výrobu elektriny z OZE (zo slnečnej energie) od 0,2 MW do 5 MW a zariadení na uskladňovanie elektrickej energie. Uvedený rozsah zariadenia na výrobu elektriny sa preukazuje inštalovaným výkonom zariadenia ako dodatočná výrobná kapacita elektrickej energie.
Oprávnenosť pre čerpanie príspevku z FST, a teda aj oprávnenosť pre zapojenie sa do tejto výzvy sa vzťahuje len na vybrané okresy Trenčianskeho, Košického, Banskobystrického kraja oprávnené pre podporu z FST.



	3. Časové vymedzenie výzvy

	Typ výzvy
	Otvorená 

	Dátum vyhlásenia výzvy
	jún 2026



	4. Financovanie projektu

	Miera spolufinancovania (intenzita pomoci)
	Nenávratný finančný príspevok (ďalej len „NFP“) sa poskytuje zo zdrojov FST v súlade s pravidlami stanovenými v platnej Stratégii financovania EFRR, ESF+, KF, FST a ENRAF na programové obdobie 2021 - 2027[footnoteRef:3] a schémou pomoci, pričom maximálna intenzita pomoci nesmie presiahnuť hodnoty uvedené v tejto časti výzvy pre jednotlivé kategórie prijímateľov: [3:  Stratégia financovania EFRR, ESF+, KF, FST a ENRAF na programové obdobie 2021 - 2027 (mfsr.sk)] 

	Typ investície / aktivity
	Veľkostná kategória žiadateľa / prijímateľa
	Miera príspevku z FST v %
	Miera spolufinancovania zo zdrojov prijímateľa v %

	Výstavba / inštalácia nových zariadení na výrobu elektrickej energie z OZE
	mikropodnik, malý podnik
	65
	35

	
	stredný podnik
	55
	45

	
	veľký podnik
	45
	55

	Investície do uskladňovania elektrickej energie
	mikropodnik, malý podnik
	50
	50

	
	stredný podnik
	40
	60

	
	veľký podnik
	30
	70


V prípade kombinácie investícií sa miera intenzity pomoci posudzuje pre každý typ investície samostatne.

	Fond
	FST



	5. Vybrané podmienky poskytnutia príspevku

	Právna forma žiadateľa
	Podmienka je splnená, ak je žiadateľom
a) fyzická alebo právnická osoba podľa § 2 ods. 2 písm. a) až c) zákona č. 513/1991 Z. z. Obchodného zákonníka v znení neskorších predpisov, zapísaná v obchodnom registri alebo podnikajúca na základe živnostenského oprávnenia alebo na základe iného než živnostenského oprávnenia podľa osobitných predpisov, alebo
b) komunita vyrábajúca energiu z OZE[footnoteRef:4] (právnická osoba založená podľa § 11a zákona č. 251/2012 Z. z. o energetike a o zmene a doplnení niektorých zákonov). [4:  Energetické spoločenstvo sa považuje za komunitu vyrábajúcu energiu z OZE (§ 11a ods. 3 zákona č. 251/2012 Z. z. o energetike a o zmene a doplnení niektorých zákonov).] 


	Podmienka splnenia kritérií pre výber projektov
	Kritériá pre výber projektov pozostávajú z vylučujúcich kritérií podľa čl. 73 a výberových kritérií. Vylučujúce kritériá sú posudzované v súlade s  čl. 73 NSU[footnoteRef:5].  Výberové kritériá vyplývajú z nastavenia výzvy. [5:  NSU - Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku. Zverejnené  na: https://eur-lex.europa.eu/legal-content/SK/TXT/HTML/?uri=CELEX:02021R1060-20240630] 


	Podmienka oprávnenosti  aktivít projektu
	Typ akcie, ku ktorej realizované projekty prispejú:
Výstavba zariadení na výrobu OZE a zeleného vodíka a ich využívanie v energetických systémoch vrátane diaľkového vykurovania a chladenia, podpora zavádzania inteligentných energetických systémov vrátane uskladňovania OZE.
Pre uvedený typ akcie sú v tejto výzve oprávnené hlavné aktivity:

1. [bookmark: _Hlk213057674]Výstavba / inštalácia nových zariadení na výrobu elektrickej energie z OZE
2. [bookmark: _Hlk213057761]Investície do uskladňovania elektrickej energie.

Projekt spĺňa podmienku oprávnenosti aktivít, ak sú splnené aj všetky nasledujúce podmienky:
1. Oprávnené na podporu v tejto výzve sú nové zariadenia na výrobu elektrickej energie z OZE, ktoré využívajú slnečnú energiu na priamu výrobu elektrickej energie.
2. Celkový inštalovaný výkon zariadenia na výrobu elektrickej energie z OZE, ktoré je predmetom projektu môže byť od 0,2 MW do 5 MW. Výkon zariadenia na výrobu elektriny sa preukazuje inštalovaným výkonom zariadenia – dodatočnou výrobnou kapacitou elektrickej energie[footnoteRef:6]. [6:  Pre účely tejto výzvy sa za inštalovaný výkon v prípade fotovoltických panelov považuje súčet jednotkových výkonov fotovoltických panelov, ktoré majú byť nainštalované ako predmet projektu (hlavnej aktivity č. 1).] 

3. Výsledkom realizácie projektu musí byť dodatočný inštalovaný výkon zariadenia na výrobu elektrickej energie z OZE, ktorý sa kvantifikuje ako výstup realizácie projektu prostredníctvom merateľného ukazovateľa - PSKPRCO22a - Dodatočná výrobná kapacita v oblasti energie z obnoviteľných zdrojov: elektrická.
4. V prípade zariadení na priame využitie slnečnej energie na výrobu elektriny môžu byť tieto umiestnené na budove alebo pozemku zapísanom v katastri nehnuteľností iba ako „zastavaná plocha a nádvorie“ alebo ako „ostatná plocha“[footnoteRef:7]. [7:  V zmysle kódu druhu pozemku č. 13 alebo 14 Prílohy č. 1 Vyhlášky Úradu geodézie, kartografie a katastra Slovenskej republiky č. 461/2009 Z. z. z 28. októbra 2009, ktorou sa vykonáva zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov.] 

5. Aktivita 2. zameraná na skladovanie elektriny je oprávnená iba v rozsahu kombinovaných projektov výroby energie z OZE a uskladňovania energie (za meračom), ak sú oba prvky zložkami jednej investície[footnoteRef:8].  Zložka na uskladňovanie musí každoročne absorbovať aspoň 75 % energie z priamo pripojeného zariadenia na výrobu energie z OZE. [8:  Všetky investičné zložky (výroba i uskladňovanie) sa na účely overenia súladu so stropmi uvedenými v článku K. schémy pomoci považujú za jeden integrovaný projekt.] 

6. Žiadateľ je povinný predložiť projektovú dokumentáciu, ktorá bola/bude predmetom posúdenia v príslušnom povoľovacom konaní[footnoteRef:9]. [9:  V prípade aktualizácie projektovej dokumentácie v povoľovacom konaní resp. v realizácii, je žiadateľ/prijímateľ povinný poskytovateľa o takejto zmene bezodkladne informovať.] 

7. Súčasťou ŽoNFP je predloženie energetického auditu[footnoteRef:10], ktorý bol vypracovaný odborne spôsobilou osobou[footnoteRef:11].  [10:  V zmysle § 2 písm. j) zákona č. 321/2014 Z. z. o energetickej efektívnosti a o zmene a doplnení niektorých zákonov.]  [11:  Energetický audit vykonáva odborne spôsobilá osoba podľa § 12 a § 13 zákona o energetickej efektívnosti.] 

8. Pre zariadenia na výrobu elektriny z OZE je žiadateľ povinný disponovať vydaným stanoviskom/dokladom o rezervovanej kapacite.
Doklad o rezervovanej kapacite sa nepredkladá v prípade zariadení s plánovanou ostrovnou prevádzkou.

	Podmienka, že projekt je realizovaný v oprávnenom území
	Pre túto výzvu sú oprávnené územia (okresy):

	Región NUTS II
	Región NUTS III
	Okres LAU 1

	Západné Slovensko
	Trenčiansky kraj
	Partizánske

	
	
	Prievidza

	Stredné Slovensko
	Banskobystrický kraj
	Banská Štiavnica

	
	
	Brezno

	
	
	Revúca

	
	
	Rimavská Sobota

	
	
	Žarnovica 

	
	
	Žiar nad Hronom

	
	
	Zvolen

	Východné Slovensko 
	  Košický kraj
	Košice I 

	
	
	Košice II 

	
	
	Košice III 

	
	
	Košice IV 

	
	
	Košice - okolie 

	
	
	Michalovce

